**Ministru kabineta rīkojuma projekta „Grozījumi darbības programmas „Cilvēkresursi un nodarbinātība” papildinājumā” sākotnējās ietekmes novērtējuma ziņojums (anotācija)**

|  |  |
| --- | --- |
| **I.Tiesību akta projekta izstrādes nepieciešamība** | |
| 1. Pamatojums | Ministru kabineta rīkojuma projekts „Grozījumi darbības programmas „Cilvēkresursi un nodarbinātība” papildinājumā” (turpmāk – MK rīkojuma projekts) ir izstrādāti saskaņā ar Ministru kabineta 2007.gada 26.jūnija noteikumu Nr.419 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” 9.punktu, kas paredz, ka attiecīgā Eiropas Savienības fondu atbildīgā iestāde izstrādā un iesniedz apstiprināšanai Ministru kabinetā darbības programmas papildinājuma grozījumus. |
| 2. Pašreizējā situācija un problēmas | Grozījumi darbības programmas „Cilvēkresursi un nodarbinātība” papildinājumā ir nepieciešami, lai nodrošinātu efektīvu un pilnīgu finansējuma apguvi 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” (turpmāk – 1.3.1.1.1.aktivitāte), 1.3.1.1.4.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts komersantu individuāli organizētām apmācībām” (turpmāk – 1.3.1.1.4.aktivitāte) un 1.3.1.2.aktivitātes „Atbalsts pašnodarbinātības un uzņēmējdarbības uzsākšanai” (turpmāk – 1.3.1.2.aktivitāte) ietvaros.  Eiropas Komisijas Nodarbinātības, sociālo lietu un iekļautības ģenerāldirektorāts (turpmāk – DG EMPL) veica auditu par Eiropas Sociālā fonda līdzfinansētās finanšu vadības instrumentu aktivitātes īstenošanu Latvijā un audita rezultātā tika aprēķināta finanšu korekcija 1.3.1.2.aktivitātes ietvaros. Ministru kabineta 2013.gada 5.marta sēdē (protokols Nr.13, 38§) tika pieņemts lēmums piekrist DG EMPL noteiktajam finanšu korekcijas apmēram (http://www.mk.gov.lv/lv/mk/tap/?pid=40278062&mode=mk&date=2013-03-05).  Saskaņā ar Ministru kabineta 2013.gada 5.marta protokollēmuma 38.§ 9.punktu un Ministru kabineta 2013.gada 28.maija protokollēmuma 47.§ 9.punktu, Ekonomikas ministrija (turpmāk – EM) 2013.gada 27.jūnijā iesniedza Valsts Kancelejā Ministru kabineta noteikumu Nr.293 „Noteikumi par darbības programmas „Cilvēkresursi un nodarbinātība” papildinājuma 1.3.1.2.aktivitāti „Atbalsts pašnodarbinātības un uzņēmējdarbības uzsākšanai”” (turpmāk – MK noteikumi Nr.293) grozījumu projektu un 2013.gada 2.jūlija Ministru kabineta sēdē šie grozījumi tika apstiprināti. Atbilstoši veiktajiem aprēķiniem tika paredzēta finanšu korekcija aktivitātei, par 5 273 182 EUR samazinot ESF finansējuma daļu, par 930 562 EUR samazinot nacionālā publiskā finansējuma daļu un par 1 708 689 EUR samazinot privātā finansējuma daļu un novirzot to 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai - atbalsts partnerībās organizētām apmācībām” projektu iesniegumu atlases otrās kārtas īstenošanai. 2013.gada 13.augustā Ministru kabinetā tika apstiprināti grozījumi MK noteikumos Nr.328 par atbilstošu finansējuma palielinājumu.  Saskaņā ar DG EMPL sākotnēji pausto viedokli par korekcijas apjomu 1.3.1.2. aktivitātei, finanšu korekcija par grantu saimnieciskās darbības nodrošināšanai un apmācībām tika rēķināta pilnā apmērā, arī par vēl neizmaksātajām summām gala saņēmējiem. Vadošā iestāde iebilda pret šo DG EMPL viedokli, taču, lai pēc iespējas ātrāk varētu atsākt 1.3.1.2.aktivitātes pilnvērtīgu ieviešanu, izsniedzot aizdevumus ar procentu likmes subsīdiju, EM virzīja MK noteikumu Nr.293 projektu apstiprināšanai Ministru Kabineta sēdē, ņemot vērā pilno korekcijas apmēru. 04.07.2013. vadošā iestāde nosūtīja DG EMPL gala aprēķinus finanšu korekcijai, un DG EMPL 02.08.2013. sniedza viedokli, ka piekrīt vadošās iestādes finanšu korekcijas apmēram, ka tiek koriģēti ESF un valsts budžeta līdzekļi par to summu, kas ir izmaksāta gala saņēmējiem.  Š.g. 12.septembrī Koalīcijas darba grupa lēma, ka 1.3.1.2.aktivitātes īstenošanai pieejamo finansējumu nepieciešams palielināt par 914 464 EUR t.sk. 777 295 EUR ESF finansējuma un 137 169 EUR valsts budžeta finansējuma, pārdalot uz 1.3.1.2aktivitāti 137 169 EUR valsts budžeta finansējuma un 160 635 EUR ESF finansējuma no 1.3.1.1.1.aktivitātes un 616 660 EUR ESF finansējuma no 1.3.1.1.4.aktivitātes.  Kā arī, tā kā 1.3.1.2.aktivitātes ietvaros apmācības vairs nav attiecināmas no ESF finansējuma, par to progresu nav jāziņo ES fondu ieviešanas progresa ziņojumos, tādēļ no darbības programmas „Cilvēkresursi un nodarbinātība” papildinājuma nepieciešams svītrot iznākuma rādītāju „Apmācības uzņēmējdarbības un pašnodarbinātības uzsākšanai saņēmušo personu skaits” un precizēt rezultāta rādītāja „Pašnodarbinātību un komercdarbību uzsākušo personu īpatsvars no konsultācijas un apmācības saņēmušajām personām” definīciju, svītrojot vārdus „un apmācības”. |
| 3. Saistītie politikas ietekmes novērtējumi un pētījumi | Projekts šo jomu neskar. |
| 4. Tiesiskā regulējuma mērķis un būtība | MK rīkojuma projekts paredz no 1.3.1.1.1.aktivitātes ESF finansējumu 160 635 EUR apmērā un valsts budžeta finansējumu 137 169 EUR apmērā un no 1.3.1.1.4.aktivitātes ESF finansējumu 616 660 EUR apmērā pārdalīt uz 1.3.1.2.aktivitāti.  MK rīkojuma projekts paredz arī svītrot iznākuma rādītāju „Apmācības uzņēmējdarbības un pašnodarbinātības uzsākšanai saņēmušo personu skaits” un aizstāt to ar „Uzņēmējdarbības un pašnodarbinātības uzsākšanai piešķirto aizdevumu skaits” un precizēt rezultāta rādītāja „Pašnodarbinātību un komercdarbību uzsākušo personu īpatsvars no konsultācijas un apmācības saņēmušajām personām” definīciju, svītrojot vārdus „un apmācības”. |
| 5. Projekta izstrādē iesaistītās institūcijas | Projekts šo jomu neskar. |
| 6. Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. Cita informācija | Tā kā 1.3.1.1.1.apakšaktivitātes pirmās kārtas un 1.3.1.1.4.apakšaktivtātes ieviešana ir pabeigta, ņemt vērā, ka grozījumi 2008.gada 25.marta Ministru kabineta noteikumos Nr.203 „Noteikumi par darbības programmas „Cilvēkresursi un nodarbinātība” papildinājuma 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” un 1.3.1.1.4.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts komersantu individuāli organizētām apmācībām” projektu iesniegumu atlases pirmo kārtu” nav nepieciešami. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Komersanti, pašnodarbinātie un biedrības. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Rīkojuma projekts nosaka, ka 1.3.1.2.aktivitātes ietvaros tiek palielināts kopējais pieejamais finansējums, kas tiek pārdalīts no 1.3.1.1.1.aktivitātes un 1.3.1.1.4.aktivitātes. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

**Anotācijas III. sadaļa – projekts šo jomu neskar**

|  |  |  |
| --- | --- | --- |
|  | **IV. Tiesību akta projekta ietekme uz spēkā esošo tiesību normu sistēmu** | |
| 1. | Nepieciešamie saistītie tiesību aktu projekti | Rīkojuma projekts tiek virzīts izskatīšanai MK sēdē vienlaicīgi ar attiecīgajiem grozījumiem 2010.gada 30.marta MK noteikumos Nr.328 „Noteikumi par darbības programmas „Cilvēkresursi un nodarbinātība” papildinājuma 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām" projektu iesniegumu atlases otro kārtu” un 2009.gada 31.marta MK noteikumos Nr.293 „Noteikumi par darbības programmas “Cilvēkresursi un nodarbinātība” papildinājuma 1.3.1.2.aktivitāti “Atbalsts pašnodarbinātības un uzņēmējdarbības uzsākšanai”” atbilstoši MK rīkojuma projektā ietvertajai finansējuma pārdalei. |
| 2. | Cita informācija | Nav. |

**Anotācijas V. un VI. sadaļas – projekts šīs jomas neskar.**

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekts šo jomu neskar. |
| 2. | Projekta izpildes ietekme uz pārvaldes funkcijā | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Noteikumu projekta izpildei nav nepieciešams radīt jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | Projekts šo jomu neskar. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | Projekts šo jomu neskar. |
| 6. | Cita informācija | Nav. |

Iesniedzējs:

Ekonomikas ministrs D.Pavļuts

Vīza: Valsts sekretārs J.Pūce

27.11.2013 10:59

1023

Purmalietis, 67013108

Kaspars.Purmalietis@em.gov.lv